open-index/open-wikipedia-markdown huggingface dataset:
बाहुधरन

right|thumb|300px|इस योजनामूलक चित्र में जो क्षैतिज अवयव है उसका दाहिना भाग बाहुधरन जैसे कार्य कर रहा है।
उस धरन (बीम), प्लेट या ट्रस-संरचना को **टोड़ा** या **बाहुधरन** या कैंटीलीवर (Cantilever) कहते हैं जिसका एक सिरा पूर्णतया आबद्ध हो और शेष बाहर निकला हुआ आलंबरहित भाग का भार सँभाले हो। (बाहु = भुजा ; धरन = बीम) ईंट या पत्थर की चिनाई में जो ईंटें या पत्थर दीवार के आर पार, या सामने से बहुत दूर अंदर तक जाते हैं और जिनकी चौड़ाई की ओर वाली सतह सामने दिखाई देती है, वे भी टोड़ा (या **सेरू**) कहलाते हैं। किंतु बाहुधरन के अर्थ में टोड़ा शब्द का प्रयोग व्यापक है।

निर्माणविज्ञान में टोड़ा बहुत महत्वपूर्ण अंग माना जाता है और अति प्राचीन काल से वास्तुकार इसके अलंकरण पर विशेष बल देते रहे हैं। हिंदू और बौद्ध स्थापत्य में तथा मुगल कालीन इमारतों में कलात्मक टोड़ों और टुड़ियों के छोटे बड़े हजारों नमूने देखने में आते हैं। उनकी नकल आधुनिक इमारतों में भी सजावट का साधन बनी है।

घरों में दीपक आदि रखने के लिये किसी ईंट या पत्थर का टुकड़ा दीवार से कुछ बाहर निकाल कर टुड़िया बनाई जाती है। कच्चे घरों में यह बहुधा मिट्टी से ही बना ली जाती है। कच्ची दीवारों को वर्षा से बचाने के लिये उनपर फूस की छानी रखते हैं। छानी का अगला भाग लकड़ी के टोड़ों पर, जो दीवार से दो तीन फुट बाहर निकले रहते हैं, रखा रहता है।
right|thumb|300px|कांक्रीट पर संतुलित कैंटीलीवर पुल
आजकल प्रबलित कंक्रीट (reinforced concrete) का प्रचलन बढ़ जाने से छज्जों के नीचे टुड़िए बहुत कम लगाए जाते हैं। इनके बजाय छज्जों का अभिकल्प ही बाहुधरन के सिद्धान्त पर होता है। बाहुधरन, चाहे धरन हो या स्लैब, भार के कारण मुक्त सिरे की ओर नीचे झुकने की प्रवृत्ति दर्शाती है, अर्थात साधारण धरन के नमन का उल्टा नमन इसमें होता है। इसे ऋणात्मक नमन कहते हैं, जिसके फलस्वरूप ऊपर के तल में तनाव और नीचे के तल में दबाव हुआ करता है।

## उपयोग
टोड़ा का महत्वपूर्ण उपयोग क्रेनों में होता है। क्रेनों की लंबी लंबी भुजाएँ लोहे के कारखानों और रेल, जहाज आदि के मालगोदामों में दूर-दूर तक का सामान हटाने और धरने उठाने के लिये अनिवार्य होती हैं। दूसरा महत्वपूर्ण उपयोग बड़े पुलों के लिये होता है। स्कॉटेलैड की फोर्थ नदी के बाहुधरन पुल का पाट लगभग एक तिहाई मील है। कलकत्ता में हुगली नदी का पुल भी संसार के बड़े पुलों में है। इसका पाट 1,500 फुट है, जिसमें दोनों और अंत्याधारों से 468 फुट लंबी बाहुधरनें निकली हुई हैं और बीच का 564 फुट का भाग, उन बाहुधरणों के सिरों पर रखे हुए कैंचीदार गर्डरों से पटा है। बाहुधरनों को साधने के लिये अंत्याधारों से पीछे की ओर 325 फुट लंबी लंगर बाहुएँ हैं, जिनके सिरों पर लटकते हुए भारी लंगर संतुलन बनाए रखते हैं। इस प्रकार पुल की कुल लंबाई 2,150 फुट है।

## इन्हें भी देखें
* द्वारमण्डप (porch)

बाहुधरन
बाहुधरन
पंचाचूली पर्वत

right|250px|thumb|सूर्यास्त काल में मुन्सियारी से पंचचूली का दृश्य
**पंचाचूली पर्वत** भारत के उत्तराखंड राज्य के उत्तरी कुमाऊं क्षेत्र में एक हिमशिखर शृंखला है। वास्तव में यह शिखर पांच पर्वत चोटियों का समूह है। समुद्रतल से इनकी ऊंचाई ६,३१२ मीटर से ६,९०४ मीटर तक है। इन पांचों शिखरों को पंचाचूली-१ से पंचाचूली-५ तक नाम दिये गये हैं। पंचचूली के पूर्व में सोना हिमनद और मे ओला हिमनद स्थित हैं तथा पश्चिम में उत्तरी बालटी हिमनद एवं उसका पठार है। पंचाचूली शिखर पर चढ़ाई के लिए पर्वतारोही पहले पिथौरागढ़ पहुंचते हैं। वहां से मुन्स्यारी और धारचूला होकर सोबला नामक स्थान पर जाना पड़ता है। पंचाचूली शिखर पिथौरागढ़ में कुमाऊं के चौकोड़ी एवं मुन्स्यारी जैसे छोटे से पर्वतीय स्थलों से दिखाई देते हैं। वहां से नजर आती पर्वतों की कतार में इसे पहचानने में सरलता होती है।
## पौराणिक आधार
इन पर्वतों के पंचाचूली नाम का पौराणिक आधार है। महाभारत युद्ध के उपरांत कई वर्षों तक पांडवों ने सुचारू रूप से राज्य संभाला। वृद्घ होने पर उन्होंने स्वर्गारोहण के लिए हिमालय की ओर प्रस्थान किया। मान्यता है कि हिमालय में विचरण करते हुए इस पर्वत पर उन्होंने अंतिम बार अपना भोजन बनाया था। इसके पांच उच्चतम बिंदुओं पर पांचों पांडवों ने पांच चूल्ही अर्थात छोटे चूल्हे बनाये थे, इसलिए यह स्थान पंचाचूली कहलाया। धार्मिक ग्रन्थों में इसे **पंचशिरा** कहते हैं। कुछ ग्रमीण लोगों की यह मान्यता है कि पाँचों पर्वत शिखर युधिष्ठिर, अर्जुन, भीम, नकुल और सहदेव-पाँचों पांडवों के प्रतीक हैं। शौका लोगों का यह पर्वत बहुत चहेता है, इसलिए इनके लोकगीतों में इसे **दरमान्योली** के नाम से पुकारा जाता है।

## पर्वतारोहण
240px|left|thumb|मुन्सियारी से पंचचूली के दर्शन
पंचचूली पर्वत की उत्तर-पश्चिम में अक्षांश 30°13'12" और रेखांश 80°25'12" की चोटी **पंचचूली-१** कहलाती है। यह चोटी समुद्रतल से ६,३५५ मीटर ऊंची है। पंचचूली प्रथम पर पहली बार १९७२ में आरोहण हुआ था। यह सफल अन्वेषण भारत के भारतीय तिब्बत सीमा पुलिस के जवानों ने पूरा किया था, जिसका नेतृत्व हुकुमसिंह द्वारा किया गया था। उन्होंने इसके लिए उत्तरी बालटी ग्लेशियर की दिशा का मार्ग अपनाया था। पंचाचूली पर्वत के पांच शिखरों में अक्षांश 30°12'51" और रेखांश 80°25'39" पर **पंचाचूली-२** सर्वोच्च शिखर है। यह शिखर सागरतल से ६,९०४ मीटर ऊंचा है। इस शिखर पर भी पहला सफल अभियान भारतीय तिब्बत सीमा पुलिस ने १९७३ में किया था। महेन्द्रसिंह के नेतृत्व में यह अभियान बालटी पठार की ओर से शुरू किया गया था। अक्षांश 30°12'00" एवं रेखांश 80°26'24" पर सागरतल से ६,३१२ मीटर ऊंची **पंचचूली-३** पर २००१ में दक्षिणपूर्व रिज की ओर से विजय पाई गई थी, जबकि अक्षांश 30°11'24" और रेखांश 80°27'00" पर स्थित **पंचाचूली-४** पर १९९५ में न्यूजीलैंड के पर्वतारोहियों ने पहली बार विजय प्राप्त की। इसकी ऊंचाई ६,३३४ मीटर है। दक्षिणपूर्व में अक्षांश 30°10'48" और रेखांश 80°28'12" पर स्थित शिखर **पंचाचूली-५** है। ६,४३७ मीटर ऊंचे इस शिखर पर १९९२ में इंडोब्रिटिश टीम ने दक्षिण रिज की ओर से पहली बार पांव रखा था। इतने ऊंचे पहाड़ों पर अनेक बार बर्फीले तूफान आते हैं। तूफान के साथ कई बार हिमस्खलन (एवलांच) भी आ जाते हैं। सितम्बर २००३ में भारतीय तिब्बत सीमा पुलिस के ९ सदस्य ऐसे ही एक एवलांच में फंस गये थे।

## सन्दर्भ

## बाहरीसूत्र

श्रेणी:हिमालय
श्रेणी:हिमालय के पर्वत
श्रेणी:कुमाऊं
श्रेणी:उत्तराखण्ड
श्रेणी:छह हज़ारी
पॉल ढालके

right|thumb|300px|बर्लिन स्थित '''बौद्धगृह''' (Buddhistisches Haus)
जिन लोगों ने न केवल बौद्ध साहित्य द्वारा बल्कि बौद्ध जीवन द्वारा जर्मन निवासियों को बौद्ध धर्म के प्रेमी तथा प्रशंसक बनाया, उनमें **डॉ॰ पॉल ढालके** (Paul Dahlke) का नाम प्रमुख है। यूरोपीय देशों में बौद्ध साहित्य का सबसे अधिक प्रचार जर्मनी में है।

## परिचय
सन् 1865 के जनवरी मास की 25 तारीख को पूर्व एशिया के ओस्टेड-रोड नगर में पॉल नामक एक बालक का जन्म हुआ। विद्यार्थी जीवन में पॉल की गिनती श्रेष्ठ विद्यार्थियों में न थी। शिक्षक को संतुष्ट रखने के लिये वह थोड़ी देर पढ़ता और फिर बस। बाकी समय में उसे अपने निजी काम बहुत थे- सिक्के, पक्षी, अंडे, मेंढक आदि इकट्ठे करना।

18 वर्ष की उम्र में स्कूली शिक्षा समाप्त कर पॉल ढॉलके ने डॉक्टरी पढ़ना आरंभ किया। उस समय वह सबसे बढ़कर परिश्रमी विद्यार्थी माना जाता था। उसके लिए हुए प्रोफैसरों के व्याख्यानों के नोट सबके काम आते।

शिक्षा समाप्त कर होम्योपैथिक चिकित्सा करते डॉ॰ ढालके को बहुत दिन नहीं हुए थे कि उनी प्रैंक्टिस चमक उठी। 33 वर्ष की ही उम्र में उनके पास इतना पैसा हो गया था कि वे संसार की यात्रा के लिये निकल सकें। उस समय तक उन्हें बौद्ध धर्म का कुछ भी परिचय न था। संभव है, इस यात्रा में ही उन्हें कहीं कुछ परिचय मिला हो।

कुछ समय बाद अवकाश मिलने पर उन्होंने फिर यात्रा आरंभ की। इस बार उद्देश्य स्पष्ट था, बौद्ध धर्म और भारत की विस्तृत जानकारी प्राप्त करना। आपने अपने इस प्रवासकाल में सिंहल और वर्मा में रहकर पालि भाषा के अध्ययन तथा बौद्ध भिक्षुओं के निकट संपर्क में रहकर जो ज्ञान प्राप्त किया, अपने स्वतंत्र अध्ययन और मनन से आपने उसपर मौलिकता की छाप लगा दी। जर्मन भाषा में आपने बौद्ध धर्म संबंधी अनेक ग्रंथ लिखे। उनमें से कई जापानी तथा अंग्रेजी आदि विदेशी भाषाओं में भी अनुवादित हो चुके हैं। उनके द्वारा लिखी गई बौद्धधर्म और विज्ञान तथा बौद्धधर्म और मनुष्य के जीवन में उसका स्थान ये दो अंतिम ग्रंथ तो बड़े ही अद्भूत हैं। उनके पढ़ने से प्रतीत होता है कि शॉपनहार के बाद जर्मनी ने जा विचारक पैदा किए, उनमें डॉ॰ ढालके का स्थान किसी से कम नहीं।

आपने अपने घर का नाम रखा था - 'बौद्धगृह', जो सचमुच ही बौद्धगृह जैसा था। इसके द्वार बौद्ध शिल्पकला के अद्वितीय नमूने थे, प्रसिद्ध साँची द्वारों की नकल। सीढ़ियाँ तक विशेष आशय को लेकर बनाई गई थीं। आठ सीढ़ियों का मतलब है बौद्धो का आर्य अष्टांगिक मार्ग तथा 12 सीढ़िययों का मतलब द्वादशांग प्रतीत्य समुत्पाद (= प्रत्यय से उत्पत्ति का सिद्धान्त) आगे की रेत की पहाड़ी पर बने बहुत से कमरे, योगाभ्यसियों के रहने तथा ध्यान आदि के लिये थे। मध्य का बड़ा कमरा बुद्धमंदिर था जिसकी एक दीवार पर तीन शिलाशिल्पी बीच में भगवान बुद्ध की सुंदर मूर्ति और दोनों ओर जर्मन भाषा में भगवान बुद्ध के सुंदर उपदेश उत्कीर्ण थे।

अपने उस बौद्धगृह को यूरोप में बौद्ध संस्कृति के प्रसार का एक महान केंद्र बनाने के लिये डॉ॰ ढालके से जो कुछ बन पड़ा, सब कुछ किया। अपनी होम्योपैथिक की प्रैक्टिस से वे जितना कमाते थे, सब इसी केंद्र की उन्नति में खर्च कर देते थे। उनकी बहनें भी इस कार्य में उनकी बड़ी सहायक थीं।

श्रेणी:बौद्ध धर्म
श्रेणी:धर्म प्रचारक
श्रेणी:जर्मनी
डोम्सडे पुस्तक

**डोम्सडे पुस्तक**, इंग्लैड का भूसर्वेक्षण संबंधी विवरण देनेवाली पुस्तक। यह सर्वेक्षण सन् 1086 में विजेता विलियम के आदेश से उसके अफ्सरों द्वारा कराया गया था। इसका उद्देश्य भूमिकर तथा अन्य कर लगाने के इरादे से आवश्यक जानकारी एवं तथ्य एकत्र करना था। राजसत्ता के अधीन जमीन जायदाद का मूल्यांकन भी इसका लक्ष्य था। इसकी सहायता से विलियम को अपने सामंतों की धनसंपत्ति का तथा उनकी शक्ति का भी पता लग सकता था। यह दो खंडों में तैयार की गई थी। पहले खंड में अधिकांश इंग्लैंड की भूमियों, संपत्तियों, कृषकों, आदि का विवरण दिया गया है और दूसरे में केवल इसेक्स, सफोक तथा नारफोक नामक काउंटियों का ब्योरा है। कंबरलैंड, नार्दबर लैड तथा लंदन संबंधी विवरण छोड़ दिए गए हैं। उत्तर आंग्ल सैक्सन काल तथा नार्मन विजय के प्रारंभिक काल की भूमि संबंधी तथ्य प्राप्त करने के लिये यह विवरिणी सर्वाधिक महत्वपूर्ण साधन है।

## बाहरी कड़ियाँ
* [Search and read more about Domesday book on [The National Archives (UK)]. website- home of the Domesday book.]
* Focus on Domesday, from Learning Curve. Annotated sample page.
* Secrets of the Norman Invasion Domesday analysis of wasted manors.
* Domesday Book place-name forms All the original spellings of English place-names in the Domesday Book (link to pdf file).

श्रेणी:ऐतिहासिक दस्तावेज
श्रेणी:११वीं शताब्दी की पाण्डुलिपियाँ
चिटकुना

right|thumb|परीक्षा में चोरी-छिपे नकल करने के लिये बनाया गया चिटकुना
त्वरित पठन एवं तैयारी के लिये बनायी गयी अति-संक्षिप्त नोट को **चिटकुना** या चीटशीट (Cheat sheet) कहते हैं। कुछ लोग इसका दुरुपयोग परीक्षाओं में नकल करने के लिये भी करते हैं। 

## बाहरी कड़ियाँ
* sid9_gci826135,00.html Our favourite Cheat Sheets
* All our cheatsheets in one page

श्रेणी:तकनीकी संचार
प्रतिविष

right|thumb|300px|प्रतिविष के निर्माण के लिये साँप का विष निकला जा रहा है।

**प्रतिविष** (Antivenom / एंटी वेनम) एक दवा (औषधि) है, जिसका उपयोग सर्पदंश का इलाज करने के लिए होता है।

## इन्हें भी देखें
* विष प्रतिकारक
ओपेलाइका

**ओपेलाइका** (Opelika) संयुक्त राज्य अमरीका के पूर्वी ऐलाबैमा राज्य में एक औद्योगिक तथा व्यापारिक केंद्र है तथा संघीय राजपथ पर बसा हुआ है। सन् 1773 ई. में इसकी स्थापना हुई थी। यह नगर सेंट्रल जार्जिया रेलवे तथा वेस्टर्न ऐलाबैमा रेलवे द्वारा जुड़ा हुआ है।

## बाहरी कड़ियाँ
* Official Site
* Opelika Chamber of Commerce

श्रेणी:यूएसए के नगर
ओलिम्पिया

**ओलिंपिया** नगर (Olympia) प्राचीन काल में ओलिंपिक खेलों का स्थल था। यह यूनान देश के पश्चिमी मोरिया में रूफ़िया नदी के उत्तरी किनारे पर आधुनिक पिरगोस नगर से 11 मील पूर्व स्थित है।
right|thumb|300px|ओलम्पिया के 'हेरा के मन्दिर के भग्नावशेष
यूनान के इतिहास में इस नगर का धार्मिक और राजनीतिक महत्व रहा है। हीरा का मंदिर प्राचीनतम विद्यमान भवन है जिसका निर्माण, अपने मौलिक रूप में, संभवत: ईसा से 1,000 वर्ष पूर्व हुआ था। यहाँ खेलों की उत्पत्ति के संबंध में विभिन्न धारणाएँ हैं। एक मत के अनुसार पहली दौड़ पेलौप्स और आयनोमौस के बीच हुई थी, किंतु द्वितीय मतानुसार यहाँ सर्वप्रथम हेराकिल्स द्वारा खेलकूदों का उत्सव मनाया गया था। 11वीं शताब्दी के यूनानी लेखक सेड़ीनस के अनुसार ओलिंपिक उत्सव 393 ई. तक ही मनाए गए।

ओलिंपिया अथवा ओलिंबिया का वर्तमान गाँव क्लादियस नदी के दूसरे तट पर स्थित है। यहाँ एक संग्रहालय भी है। 

## बाहरी कड़ियाँ
* Site containing Olympia attraction info, videos, and more 
* Very thorough photo tour of the entire site of Olympia 
* Harry Thurston Peck, ''Harper's Dictionary of Classical Antiquities,'' (1898): "Olympic Games"
* Olympia - extensive black and white photo-essays of the site and related artifacts
* Collection of colour photos of the monuments and sculpture of Olympia
* Ancient Olympia museum

श्रेणी:प्राचीन यूनानी संस्कृति
पोदी-बारबी

**पोदी-बारबी** अरुणाचल प्रदेश के बोकर जनजाति का एक प्रमुख पर्व है, जो हर वर्ष ५ दिसम्बर को मनाया जाता है। मान्यता है फसल के देवता 'पोदी' और 'बारबी' इस अवसर पर स्वर्ग से धरती पर आकर उर्वरता, अच्छी फसल और समृद्धि का आशीर्वाद देते हैं। बोकर अरुणाचल की एक प्रमुख जनजाति है जो मंगोलियन मूल की है। यह वर्त्तमान में पं॰ सियांग जिले के मेंचुका सब-डिविजन के मनिगोंग, पिदी और टातो क्षेत्र में फैली हुई है। आधुनिकता और धार्मिक ने पर्व की मूल छवि को प्रभावित तो किया है, मगर लोगों के प्रकृति के प्रति अपने लगाव को प्रदर्शित करने का एक माध्यम तो है ही - 'पोदी - बारबी'।

श्रेणी:जनजाति
श्रेणी:अरुणाचल प्रदेश
श्रेणी:पर्व
अभिप्रेरण

**अभिप्रेरण** (motivation) का अर्थ किसी व्यक्ति के लक्ष्योन्मुख (goal-oriented) व्यवहार को सक्रिय या उर्जान्वित करना है। मोटिवेशन दो तरह का होता है - आन्तरिक (intrinsic) या वाह्य (extrinsic)। अभिप्रेरण के बहुत से सिद्धान्त हैं। अभिप्रेरण के मूल में शारीरिक कष्टों को न्यूनतमीकरण तथा आनन्द को अधिकतम् करने की मूल आवश्यकता हो सकती है; या इसके पीछे विशिष्त आवश्यकताएँ, जैसे खाना, आराम करना या वांछित वस्तुएँ, रूचि (हॉबी), लक्ष्य, आदर्श आदि हो सकते हैं। अभिप्रेरण की जड़ में कुछ अल्प-स्पष्ट कारण, जैसे - स्वार्थ, नैतिकता/अनैतिकता आदि भी हो सकते हैं।

## प्रेरणा के स्रोत
प्रेरणा के प्रमुख 4 स्रोत होते हैं- आवश्यकताएं, चालक, उद्दीपन, प्रेरक।

### आवश्यकताएं
प्रत्येक प्राणी की कुछ मौलिक आवश्यकताएं होती है। जिसके बिना उसका अस्तित्व सम्भव नहीं है जैसे भोजन, पानी, हवा इत्यादि। इन आवश्यकताओ की तृप्ति पर ही व्यक्ति का जीवन निर्भर करता है।

### चालक
प्राणी की आवश्यकता से चालक का जन्म होता है। चालक, शक्ति का वह स्रोत है जो प्राणी को क्रियाशील करता है। जैसे भोजन की आवश्यकता से भूख-चालक की उत्पत्ति होती है। भूख चालक उसे भोजन की खोज करने के लिए प्रेरित करता है।

### उद्दीपन

पर्यावरण की वे वस्तुएं जिसके द्वारा प्राणी के चालकों की तृप्ति होती है, उद्दीपन कहलाती हैं। भूख एक चालक है, और भूख चालक को भोजन संतुष्ट करता है। अतः भूख चालक के लिए भोजन उद्दीपन है। आवश्यकता, चालक व उद्दीपन तीनों में सम्बन्ध होता है।

आवश्यकता, चालक को जन्म देती है। चालक बढे़ हुए तनाव की दशा है जो कार्य और प्रारम्भिक व्यवहार की ओर अग्रसर करता है। उद्दीपन बाहरी वातावरण की कोई भी वस्तु होती है जो आवश्यकता की सन्तुष्टि करती है और इस प्रकार क्रिया के द्वारा चालक को कम करती है।

### प्रेरक
प्रेरक शब्द व्यापक है। प्रेरकों को आवश्यकता, इच्छा, तनाव, स्वभाविक स्थितियाँ, निर्धारित प्रवृतियाँ, रूचि, स्थायी उद्दीपक आदि से जाना जाता है। यह किसी विशेष उद्देश्य की ओर व्यक्ति को ले जाते हैं।

; अभिप्रेरण के प्रकार

*(१) जन्मजात अभिप्रेरण - भूख, प्यास, भय आदि
*(२) अर्जित अभिप्रेरण
**(क) सामाजिक अभिप्रेरण -- समूह में रहना, संचय, प्रेम, युयुत्सा
**(ख) व्यक्तिगत अभिप्रेरण -- अभिवृत्ति, विश्वास, रूचि, महत्वकांक्षा का स्तर, लक्ष्य, आदत

## मनोवैज्ञानिक सिद्धान्त
प्रेरणा, विचारों और व्यवहार को प्रभावित करती है। इसे एक चक्र के रूप में देखा जा सकता है। प्रत्येक व्यक्ति के अनुभवों की प्रेरणा दूसरे को प्रभावित करती है। जो व्यवहार, विश्वासों, इरादों, और प्रयासों से बनता है। यह अभिप्रेरण से जुड़ा हुआ है

## बाहरी कड़ियाँ
*"Intrinsic motivation doesn't exist, researcher says": An article summarizing the view of Steven Reiss

अभिप्रेरण
अभिप्रेरण
*

श्रेणी:संज्ञान
भूपेन्द्रनाथ बोस

right|thumb|300px|<div style="text-align: center;">भूपेन्द्रनाथ बोस</div>
**भूपेन्द्रनाथ बोस** (1859 - 1924) अविभाजित बंगाल के कृष्णनगर में एक कायस्थ परिवार में जन्में थे। भूपेन्द्रनाथ की शिक्षा कृष्णनगर और कोलकाता में हुई थी। वे संस्कृत और फारसी के विद्वान थे। छात्र जीवन में ही वे इंग्लैंड और यूरोप की यात्राएं कर चुके थे। कोलकाता से उन्होंने 1881 में एम.ए. और 1883 में वकालत परीक्षा पास की। कोलकाता में वकील के रूप में काम करने के दौरान वे राजनीतिक आन्दोलन की ओर मुड़ गए।

1905 के बंग-भंग के आदेश को रद्द कराने के लिए भूपेन्द्रनाथ बोस 1907 में प्रतिनिधि के रूप में इंग्लैंड गए। 1904 से 1910 तक बंगाल लेजिस्लेटिव कौंसिल के सदस्य के नाते उन्होंने आजादी के लिए आवाज उठाई और राष्ट्रीय आन्दोलन के काम में पूरी तरह जुट गए। वे अखबारों की स्वतंत्रता के पक्षधर थे। 1910 में बने प्रेस एक्ट को स्वीकृति मिलने पर उसका विरोध किया था।

सुरेन्द्रनाथ बनर्जी, बिपिनचन्द्र पाल, बाल गंगाधर तिलक और अब्दुल रसूल उनके समकालीन राजनीतिज्ञ थे, परन्तु वे दादाभाई नौरोजी से सर्वाधिक प्रभावित रहे। उन्होंने 1922 में जिनेवा के अंतरराष्ट्रीय श्रम सम्मेलन में प्रतिनिधि के रूप में हिस्सा लिया।

1923 में वे बंगाल के राज्यपाल की एक्जीक्यूटिव कौंसिल के सदस्य बने। वे शिक्षा के मसलों से करीब से जुड़े रहे और उन्हें राष्ट्रीय संदर्भों में अधिक विकसित और सक्षम बनाने पर बल दिया। 1924 में अवसान के वक्त वे कलकत्ता विश्वविद्यालय के कुलपति के पद पर काम कर रहे थे।

श्रेणी:शिक्षाशास्त्री
श्रेणी:भारतीय राष्ट्रीय कांग्रेस के अध्यक्ष
टर्बोचार्जर

right|thumb|350px|टर्बोचार्जर
**टर्बोचार्जर** एक उपकरण होता है जिसके उपयोग से इंजन (अंतर्दहन इंजन) की शक्ति और दक्षता (एफिसिएन्सी) बढ़ाई जाती है। टर्बोचार्जर एक गैस संपीडक (कंप्रेसर) की मदद से इंजन में जाने वाली हवा की मात्रा और घनत्व बढ़ा देता है। इससे इंजन की कार्यक्षमता बढ़ जाती है। इसमें टरबाइन के द्वारा संचालित संपीडक का प्रयोग किया जाता है। टरबाइन इंजन से निकलने वाली एक्स्हौस्ट गैसों से चलती है।

## टर्बोचार्जर निर्माता

* ABB Turbo Systems
* BorgWarner Turbo Systems
* Bosch Mahle Turbo Systems (Joint Venture of Bosch and Mahle)
* Caterpillar
* Cummins Turbo Technologies (Holset)
* Hitachi Warner Turbo Systems (Joint Venture of Hitachi and BorgWarner)
* Honeywell Turbo Technologies (Garrett)
* IHI
* Komatsu
* Kompressorenbau Bannewitz (KBB)
* Man Diesel
* Mitsubishi
* NAPIER Turbochargers
* Pierburg
* Voith Turbo

## बाहरी कड़ियाँ
ABB Turbosystem

श्रेणी:इंजन
घूस

अंगूठाकार|उत्कोच ग्रहण
[अंगूठाकार|[संयुक्त राष्ट्र भ्रष्टाचार-विरोधी अभिसमय]]
**उत्कोच ग्रहण** सार्वजनिक या कानूनी कर्तव्य के प्रभारी किसी अधिकारी, या अन्य व्यक्ति के कार्यों को प्रभावित करने हेतु किसी मूल्यवान वस्तु की प्रस्ताव, देना, प्राप्त करना या याच्ञा है। सरकारी कार्यों के सम्बन्ध में, अनिवार्य रूप से, उत्कोच ग्रहण "भ्रष्ट याच्ञा, स्वीकार, या आधिकारिक कार्यवाही के बदले में मूल्य का हस्तान्तरण" है। बेईमान उद्देश्यों हेतु नहीं, उत्कोच ग्रहण नहीं है। सभी खरीदारों को छूट या धनवापसी की प्रस्ताव करना एक वैध छूट है और यह उत्कोच ग्रहण नहीं है। उदाहरणार्थ, विद्युत दर विनियमन में शामिल एक सार्वजनिक उपयोगिता आयोग के एक कर्मचारी हेतु यह वैध है कि वह विद्युत की सेवा पर छूट स्वीकार करे जो विद्युत हेतु उनकी लागत को कम कर दे, जब छूट अन्य आवासीय विद्युत ग्राहकों हेतु उपलब्ध हो। यद्यपि, उस कर्मचारी को विशेषतः छूट देकर उसे विद्युत उपयोगिता के दर वर्धन आवेदनों पर अनुकूल रूप से देखने हेतु प्रभावित करना उत्कोच ग्रहण माना जाएगा। 

उत्कोच एक अवैध या अनैतिक उपहार या पैरवी का प्रयास है जो प्रापक के आचरण को प्रभावित करने हेतु दिया जाता है। यह पैसा, सामान, कार्रवाई में अधिकार, सम्पत्ति, प्राथमिकता, विशेषाधिकार, पारिश्रमिक, मूल्य की वस्तुएँ, लाभ, या किसी आधिकारिक या सार्वजनिक क्षमता में किसी व्यक्ति की कार्यवाही वोट या प्रभाव को प्रेरित या प्रभावित करने का वादा मात्र हो सकता है।

संयुक्त राष्ट्र संधारणीय विकास लक्ष्य 16 में शान्त, न्याय और शक्तिशाली संस्थानों को सुनिश्चित करने के उद्देश्य से अन्तर्राष्ट्रीय प्रयास के भाग के रूप में भ्रष्टाचार और सभी प्रकार की उत्कोच ग्रहण को काफी हद तक कम करने का लक्ष्य है।

## इन्हें भी देखें
* ट्रान्सपैरेंसी इंटरनेशनल
* भ्रष्टाचार
* भाईभतीजावाद

## बाहरी कड़ियाँ
* World Bank survey of 100,000 firms
* Report requests for bribes at www.BRIBEline.org
* Group of States against Corruption - GRECO
* TRACE
* Transparency International
* Business Principles for Countering Bribery
* OECD Centre for Tax Policy and Administration: Tax Treatment of Bribes
* OECD Celebrates 10th Anniversary of its Anti-Bribery Convention, Luc Leruth, IMF/FAD
* "The Business of Bribes" PBS Frontline and FRONTLINE/World (February 2009)

श्रेणी:भ्रष्टाचार
श्रेणी:आर्थिक समस्याएँ
*
अमरवा बुजुर्ग

यह गाव भारत के उत्तर प्रदेश राज्य के कुशीनगर जिला में तमकुहीराज तहसील् में स्थित है
कंघा

thumb|200px|right|आधुनिक, साधारण कंघी
**कंघा** या कंघी (comb) वह युक्ति है जिससे बाल एवं अन्य रेशों की सफाई की जाती है या उन्हें सीधा किया जाता है। पुरातत्वविदों द्वारा पाये गये सबसे पुराने सामानों में कंघा भी एक है। फारस के उत्खननों में कोई ५००० वर्ष पुराने एवं अत्यन्त उन्नत (refined) कंघे मिले हैं।

## बाहरी कड़ियाँ
* H Morewitz (2008), "A Brief History of Lice Combs", Nuvoforheadlice.com,
* TheOriginOf.com, (n.d.), "The Origin of Combs"

श्रेणी:घरेलू सामान
गणितीय तर्कशास्त्र

**गणितीय तर्कशास्त्र** (Mathematical logic) गणित की शाखा है जिस का संगणक विज्ञान एवं दार्शनिक तर्कशास्त्र से निकट का सम्बन्ध है। तर्कशास्त्र का गणितीय अध्ययन तथा गणित के अन्य विधाओं में तर्कशास्त्र (औपचारिक तर्क) के अनुप्रयोग दोनों ही इस के अंतर्गत आते हैं।

प्राय: गणितीय तर्कशास्त्र को समुच्चय सिद्धान्त, मॉडल सिद्धान्त (model theory), रिकर्सन सिद्धान्त (recursion theory) तथा सिद्धि सिद्धान्त (proof theory) नामक क्षेत्रों में विभक्त किया जाता है।

## इतिहास
गणितीय तर्कशास्त्र अपने आरम्भकाल से ही गणित के आधारशिलाओं (foundations of mathematics) के अध्ययन में सहायक सिद्ध हुआ है तथा उस से प्रेरणा पाता रहा है। इस का अध्ययन १९वीं शताब्दी के अन्तिम दिनों में आरम्भ हुआ। सबसे पहले इस के लिये ज्यामिति, अंकगणित और विश्लेषण के स्वयंसिद्धों (axioms) का विकास हुआ। २०वीं शती के आरम्भिक दिनों में डेविड हिल्बर्ट ने इसे गति प्रदान की। उन्होंने 'फाउण्डेशनल सिद्धान्तों की समग्रता' (consistency of foundational theories) को सिद्ध करने का कार्यक्रम चलाया। कुर्ट गोडेल (Kurt Gödel), गरहर्ड जेन्तजेन (Gerhard Gentzen) एवं अन्य लोगों ने इस कार्य को और आगे बढ़ाया। समुच्चय सिद्धान्त के क्षेत्र में और कार्य हुए जिस से यह प्रदर्शित हुआ कि लगभग सम्पूर्ण सामान्य गणित को समुच्चयों के रूप में 'फार्मलाइज' किया जा सकता है।

## बाहरी कड़ियाँ
* Mathematical Logic around the world
* Polyvalued logic
* *[https://web.archive.org/web/20100908125101/http://www.fecundity.com/logic/ forall x: an introduction to formal logic]*, by P.D. Magnus, is a free textbook.
* *[https://web.archive.org/web/20070814041351/http://euclid.trentu.ca/math/sb/pcml/ A Problem Course in Mathematical Logic]*, by Stefan Bilaniuk, is another free textbook.
* Detlovs, Vilnis, and Podnieks, Karlis (University of Latvia) *[https://web.archive.org/web/20100214150910/http://www.ltn.lv/~podnieks/mlog/ml.htm Introduction to Mathematical Logic.]* A hyper-textbook.
* Stanford Encyclopedia of Philosophy: Classical Logic – by Stewart Shapiro.
* Stanford Encyclopedia of Philosophy: First-order Model Theory  – by Wilfrid Hodges.
* The London Philosophy Study Guide offers many suggestions on what to read, depending on the student's familiarity with the subject:
** Mathematical Logic
** Set Theory & Further Logic
** Philosophy of Mathematics

श्रेणी:तर्कशास्त्र
*
हिन्दू स्वयंसेवक संघ

राष्ट्रीय स्वयंसेवक संघ (RSS) के विश्व भारत के अतिरिक्त अन्य देशों में काम हेतु **राष्ट्रीय स्वयंसेवक संघ** नाम से संगठन काम कर रहे हैं। राष्ट्रीय स्वयंसेवक संघ एक राष्ट्रवादी संघटन है जिसके सिद्धांत अखण्ड भारत हैं। यह राष्ट्रीय स्वयंसेवक संघ की अपेक्षा संघ या आर एस एस नाम से अधिक प्रसिद्ध है। इसकी शुरुआत 1925 में डा. केशव हेडगेवार द्वारा की गयी थी।

## बाहरी कड़ियाँ
* हिन्दू स्वयंसेवक संघ, यूएसए

श्रेणी:संगठन
श्रेणी:हिन्दू धर्म
हरकिमर हीरा

thumb|200px|२X३.१ सें.मी. का हरकिमर हीरा
**हरकिमर हीरे** दोहरे टर्माइटेड क्वार्ट्ज क्रिस्टलों को कहते हैं, जो देखने में एकदम असली हीरे जैसे लगते हैं। इनकी खोज सर्वप्रथम न्यू यॉर्क के हरकिमर काउण्टी स्थित लिटिल प्रपात एवं मोहॉक नदी घाटी से प्राप्त डोलोमाइट से हुई थी। १७०० के दशक के अंत में मोहॉक घाटी में इनकी बड़ी मात्रा प्राप्त हुई और तब ये बहुत प्रचलित हुए थे। भूगर्भशास्त्रियों ने हरकिमर काउंटी में इन्हें खुले में ही पाया और वहीं खोज व खनन आरंभ किया। यही से सबसे खास **क्लीपर क्वार्ट्ज़** स्टोन भी सबसे पहले मिला था, वहीं से इनको अपना वर्तमान नाम भी मिला। ये खूबसूरत नगीने हूबहू हीरों की तरह लगते हैं, लेकिन असल में हैं ये क्वाट्र्ज ही। इसीलिए ‘ड्रीम स्टोन’ भी कहलाते हैं। 

कहीं-कहीं स्मोकी हरकिमर का प्रयोग इमारतों की बाहरी शोभा बढ़ाने के लिए भी किया जाता है। मात्र सजावट के लिए नहीं, बल्कि विद्युतचुम्बकत्व या भौगोलिक प्रदूषण की मार से बचाने के लिए भी ये प्रयोग किया जाता है। फेंग्शुई में भी हरकिमर का बखान आता है। इसके अनुसार हरकिमर को आसपास रखने से ऊर्जा को आवश्यकता की जगहों पर लगाने की समझ आती है। अपने शयन-कक्ष, अध्ययन कक्ष या कार्यालय के उत्तर पूर्व दिशा में हरकिमर रखने से ज्ञान और समझ ग्रहण करने हेतु ऊर्जा ग्रहण करने की गति तेज होती जाती है।

[thumb|left|मिडविले, [न्यूयॉर्क|न्यू यॉर्क से प्राप्त हरकिमर डायमंड, सिलिकॉन डाईऑक्साइड]]
लोगों की मान्यता अनुसार इसके द्वारा सोच-विचार, ऊर्जा और संतुष्टि की गहरी भावना बढ़ने और फिर समाने लगती है। हरकिमर बेहतरीन हीलिंग स्टोन के रूप में भी प्रसिद्ध हुआ है। यह दैनिक जीवन की समस्याओं, दबाव यानी स्ट्रेस और तनाव को नियंत्रण में रखते हुए इनसे जुड़े रोगों से प्रतिरक्षा करता है। शारीरिक हानि होने से पूर्व ही लक्षणों को भांप कर, हरकिमर पहनने या संग-अंग रखने वाला सचेत होने लगता है। किसी भी राशि वालों को इसे पहनने की मनाही नहीं है। यह वृश्चिक, कर्क और सिंह राशियों का जन्म-रत्न है। गोल्डन हरकिमर लिंग बदलने वालों के लिए जबरदस्त सहायक स्टोन है।

## सन्दर्भ

## बाहरी कड़ियाँ
* न्यू यॉर्क स्टेट अकादमी ऑफ मिनरोलॉजी
* हरकिमर का इतिहास।

श्रेणी:क्वार्ट्ज
श्रेणी:हीरा
संस्कृत ब्लॉग

**संस्कृत** में **इंटरनेट** पर चिट्ठे लिखना संभव है। अब संस्कृत भाषा में ब्लॉगिंग करने और पढ़ने के इच्छुक लोग samskrute_blogspot_dot_com पर लॉग ऑन कर वांछित कार्य भी कर सकते हैं। इस जालस्थल के माध्यम से संस्कृत भाषा के विभिन्न श्लोकों को सुन भी सकते हैं। इसके अलावा जो लोग संस्कृत भाषा नहीं जानते, वो इस साइट पर उपलब्ध संस्कृत **शब्दकोष उपकरण** (डिक्शनरी टूल) का उपयोग करके संस्कृत शब्द का अर्थ आसानी से समझ सकते हैं।

संस्कृत भाषा के नेटवर्क तंत्र का हिस्सा बनने के लिए www.sanskritam.ning.com पर लॉग ऑन कर आरंभ किया जा सकता है। इस समूह के सदस्य शुद्ध संस्कृत का प्रयोग करते हैं। इस जालस्थल के प्रयोग से इस पर उपलब्ध अनुभाग में समाचार भी पढ़ सकते हैं। इसके सिवा संस्कृत के बेहतरीन संगीत का भी आनंद उठा सकते हैं।

## सन्दर्भ

sanskrit blogs' Aggregator संस्कृतवाणी

## बाहरी कड़ियाँ
*

श्रेणी:संस्कृत भाषा
श्रेणी:चिट्ठा
मशीन सारावली

उन युक्तियों को **[[मशीन]]** (Machine) कहते हैं जो कोई उपयोगी कार्य करती हैं या करने में मदद करतीं हैं। सभी मशीनें प्राय: उर्जा लेकर (**[[निवेश]]**) कार्य करतीं हैं।

नीचे मशीनों की सारावली दी गयी है जो मशीनों एवं उनसे सम्बन्धित उपविषयों पर एक विहंगम दृष्टि प्रस्तुत करती है।

## मशीन के सारतत्व
: 

* अनुप्रयुक्त यांत्रिकी
* मशीनिंग, मशीनकार (Machinist)
* यांत्रिकी अभियांत्रिकी
* यांत्रिकी
* यंत्रावली

## विभिन्न प्रकार की मशीने एवं स्वचालित युक्तियाँ

## मशीनों का इतिहास
: *Main article: [[History of machines]]*

* History of mechanical engineering

## मशीन-सम्बन्धी सामान्य अवधारणाएं (कांसेप्ट)
* स्वचालन
* युक्ति
* संविरचन
* कारखाना
* यंत्रशाला
* विनिर्माण
* क्रमबद्ध उत्पादन
* औज़ार

### मशीन संक्रियाएं (आपरेशन्स)
* Cutting
* Deformation
* Drilling
* Edge jointing
* Knurling
* Molding
* Sanding

### यांत्रिक अवयव (Mechanical components)
* गियर
* रज्जु
* कमानी
* पहिया
* धुरी
* धारुक
* पट्टे
* Seals
* बेलन श्रृंखला
* कड़ी श्रृंखला
* Rack and pinion
* कसनी
* Key

#### एयरफॉयल (Airfoil)

* Sail
* Wing
* Rudder
* Flap
* Propeller

## मशीनों के विकासकर्ता
* Archimedes
* Banū Mūsā
* Jerome H. Lemelson
* Leonardo da Vinci
* Thomas Edison

## मशीनों की सूची
* List of early flying machines
* Outline of robotics

## इन्हें भी देखें

* इंजीनियरी
* प्रौद्योगिकी (Technology)

## बाहरी कड़ियाँ

श्रेणी:मशीने
श्रेणी:यान्त्रिकी
ज्यूरिख 4 और 6

महाद्वीपीय यूरोप में जारी होने वाली **ज्यूरिख 4 और 6** पहली डाक टिकटें थीं जिन्हें, 1 मार्च 1843 को जारी किया गया था। दोनों टिकटों के शीर्ष पर **ज्यूरिख** लिखा था। 

4-रैपन की टिकट के सबसे नीचे "Local-Taxe" (स्थानीय कर) अंकित था, जिसका अर्थ था कि यह टिकट सिर्फ स्थानीय डाक के इस्तेमाल के लिए ही थी। जबकि 6-रैपन की टिकट के नीचे "Cantonal-Taxe" (कैण्टन कर) अंकित था और इसे पूरे कैण्टन में डाक भेजने के लिए प्रयोग किया जा सकता था। 

## सन्दर्भ

श्रेणी:डाक टिकट
शाश्वत गति

thumb|right|रॉबर्ट फ्लड (Robert Fludd) की सन् १६१८ में बनी ''वाटर स्क्रू'' नामक '''निरन्तर-गति मशीन''' का सन् १६६० में निर्मित लकड़ी पर नक्काशी

**शाश्वत गति** (perpetual motion) का शाब्दिक अर्थ है - *वह गति जो सदा चलती रहती है*। किन्तु प्राय: इसका अर्थ ऐसी किसी युक्ति या प्रणाली से है जो कम ऊर्जा लेकर अधिक ऊर्जा उत्पन्न करती है - जिसका अर्थ है कि यह अनन्त काल तक कुछ न कुछ 'शुद्ध (नेट) ऊर्जा' उत्पन्न करती रहती है। ऐसी मशीन की कल्पना और निर्माण का प्रयत्न बहुत दिनों तक चला किन्तु अब यह मान लिया गया है कि ऐसी मशीन सम्भव नहीं है क्योंकि यदि ऐसा हुआ तो वह ऊर्जा संरक्षण का नियम का उलंघन होगा।

## इन्हें भी देखें
* निरन्तर गति मशीनों का इतिहास

## बाहरी कड़ियाँ
* Free Energy : Why won't this work?
* 
* The Museum of Unworkable Devices
* Vlatko Vedral's Lengthy discussion of Maxwell's Demon  (PDF)

श्रेणी:छद्मविज्ञान
डबल जिनेवा

**डबल जिनेवा** एक स्विस डाक टिकट है जिसे जिनेवा शहर के द्वारा सन १८४३ में जारी किया गया था। जारी करने की तिथि के अनुसार यह यूरोपीय महाद्वीप की जारी होने वाली दूसरी डाक टिकट है, जबकि पहली ज्यूरिख 4 और 6 है।

## सन्दर्भ

श्रेणी:डाक टिकट
रासायनिक इंजीनियरी का इतिहास

रासायनिक इंजीनियरी की विधा अभी एक स वर्ष से कुछ अधिक पुरानी हो गयी है। इस विधा का विकास उन्नीसवीं शताब्दी के अन्तिम वर्षों में यांत्रिक इंजीनियरी से हुआ। औद्योगिक क्रान्ति के पूर्व काल में औद्योगिक रसायनों का निर्माण "बैच प्रक्रिया" (batch processing) के द्वारा होता था। बैच प्रक्रिया भोजन बनाने (कुकिंग) जैसी प्रक्रिया है - कुछ व्यक्ति एक पात्र में कुछ सामग्री मिलाते हैं, मिश्रण को गरम करते या दाबित करते हैं, इसका परीक्षण करते हैं और इसका शुद्धीकरण करते हैं तालि बिक्री-योग्य उत्पाद बन जाये।
आज भी कुछ मूल्यवान रसायनों का निर्माण बैच प्रक्रिया द्वारा किया जाता है किन्तु अब अधिकांश औद्योगिक रसायनों का निर्माण सतत प्रक्रिया (continuous process) द्वारा ही किया जाता है क्योंकि बैच प्रक्रिया धीमी एवं कम दक्ष प्रक्रिया है। 

## उन्नीसवीं शताब्दी से पूर्व
1670 राबर्ट बॉयल (Robert Boyle) ने धातु पर अम्ल की अभिक्रिया से हाइड्रोजन बनाया।

1738 डेनियल बर्नौली (Daniel Bernoulli) 'हाइड्रोडाइनेमिका' (Hydrodynamica) नामक शोधपत्र प्रकाशित किया जिसमें गैसों के अणुगति सिद्धान्त (kinetic theory of gases) का आधार मौजूद था।

## बाहरी कड़ियाँ
* "History of ChEn: Struggle for Survival"
* "About AIChE" (from www.stevens-tech.edu)
* Chemical Achievers: Chemical Engineering, discusses several individuals associated with defining the field of chemical engineering during its early stages

of chemical engineering]]

श्रेणी:रासायनिक इंजीनियरी
आर्लिंग्टन, टॅक्सस

**आर्लिंग्टन**, संयुक्त राज्य अमेरिका के टॅक्सस राज्य की टारण्ट काउण्टी में स्थित एक नगर है। यह डालास-फोर्ट वर्थ-आर्लिंग्टन महानगर क्षेत्र के भीतर आता है। डॉ॰ रॉबर्ट क्लक इस नगर के महापौर हैं। आर्लिंग्टन, टेक्सास राज्य में सातवां और संरा अमेरिका में पचासवां सबसे बड़ा नगर है।

## शिक्षा
;महाविद्यालय और विश्वविद्यालय
टॅक्सस विश्वविद्यालय, आर्लिंग्टन में स्थित है। इसके अतिरिक्त टारण्ट काउण्टी महाविद्यालय का दक्षिणपूर्वी कैम्पस और आर्लिंग्टन बैप्टिस्ट महाविद्यालय यहाँ स्थित हैं। फ़िनक्स विश्वविद्यालय भी आर्लिंग्टन से होकर जाने वाले इण्टरस्टेट २० (अन्तर्राज्यीय महामार्ग) पर स्थित है।

आर्लिंग्टन का टॅक्सस विश्वविद्यालय, टॅक्सस विश्वविद्यालय व्यस्था का तीसरा सबसे बड़ा संस्थान है। इस समय विश्वविद्यालय में २००७ की शरद ऋतु तक २४,८८८ विद्यार्थी नामांकित हैं और यह आर्लिंग्टन की एक मूल्यवान सम्पत्ति है जो इसकी स्थानीय अर्थव्यस्था के लिए बहुत महत्वपूर्ण है।

## खेलकूद
आर्लिंग्टन, टॅक्सस रेंजर्स बेसबॉल टीम और डालास काउबॉयस का गृह-नगर है। काऊबॉयस का नया स्टेडियम २०११ में सूपर बाउल XLV की मेज़बानी करेगा।

## परिवहन
आर्लिंग्टन नगरपालिका हवाई अड्डा, आर्लिंग्टन में स्थित है। 

आर्लिंग्टन, संरा अमेरिका का सबसे बड़ा नगर हैं जहाँ पर कोई विस्तृत सार्वजनिक परिवहन सेवा उपलब्ध नहीं है। मतदाताओं ने तीन बार स्थाई रूट की बस ट्रांज़िट प्रणाली अस्वीकार कर दिया है। लेकिन आर्लिंग्टन में चार ट्रांज़िट प्रणालियां है जो विभिन्न जनसांख्यिकीय समूहों को सेवाएं प्रदान करतीं हैइं। हान्डिट्रान वरिष्ठ नागरिकों और विकलांगों के लिए है। आर्लिंग्टन के होटल अपने यहाँ आने वाले अतिथियों के लिए चलाई जाने वाली बसों के किराए का भुगतान करते हैं। आर्लिंग्टन का टेक्सास विश्वविद्यालय अपने छात्रों के लिए शटल सेवा प्रदान करता है।

## भगिनी नगर
आर्लिंग्टन और जर्मनी का  बाड कोनिग्शोफ़न नगर १९५२ से भगिनी नगर हैं।

## बाहरी कडियाँ
* आर्लिंग्टन का आधिकारिक जालपृष्ठ


श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
श्रेणी:टेक्सास
आर्लिंग्टन नगरपालिका हवाई अड्डा, टॅक्सस

**आर्लिंग्टन नगरपालिका हवाई अड्डा** (*Arlington Municipal Airport*), एक सार्वजनिक उपयोग का हवाई अड्डा है जो आर्लिंग्टन के केन्द्रीय व्यापार जिले के दक्षिण में ७ किमी की दूरी पर स्थित है। यह हवाईअड़्डा इण्टरस्टेट २० और दक्षिणी कॉलिन्स सड़क के कटाव पर स्थित है। यह हवाई अड्डा सार्वजनिक रूप से आर्लिंग्टन नगर द्वारा स्वामित है और डालास-फोर्ट वर्थ अन्तर्राष्ट्रीय हवाई अड्डा और डालास लव फ़ील्ड के सहायक के रूप में काम करता है।

## बाहरी कड़ियाँ
* आर्लिंग्टन नगरपालिका हवाई अड्डे का आधिकारिक जालपृष्ठ


श्रेणी:टेक्सास में हवाई अड्डे
ओडिशा के विश्वविद्यालय

ओडिशा में कई विश्वविद्यालय हैं। उनकी सूची इस प्रकार से है:-
 
* बहरामपुर विश्वसविद्यालय
* बीजू पटनायक प्रौद्योगिकी विश्व्विद्यालय
* फकीर मोहन विश्व.विद्यालय 
* माना गया विश्वविद्यालय
* उत्तरी उड़ीसा विश्वcविद्यालय 
* उड़ीसा कृषि एवं प्रौद्योगिकी विश्ववविद्यालय
* सम्ब लपुर विश्विविद्यालय
* श्री जगनाथ संस्कृलत विश्वृविद्यालय
* उत्काल विश्वकविद्यालय
* उत्काल संस्कृृति विश्विविद्यालय

* उत्कल विश्वविद्यालय, वाणी विहार, भुवनेश्वर. 
* फ़कीर मोहन विश्वविद्यालय, व्यास विहार,बालेश्वर 
* ब्रह्मपुर विश्वविद्यालय, भंज विहार, ब्रह्मपुर. 
* ओडिशा युनिवर्सिटी आफ़ एग्रीकल्चर ऐंड टेक्नालजी, भुवनेश्वर. 
* संबलपुर विश्वविद्यालय, ज्योति विहार, संबलपुर. 
* श्री जगन्नाथ संस्कृत विश्वविद्यालय, पुरी. 
* बिजू पटनायक युनिवर्सिटी आफ़ टेक्नालजी, राउरकेला -->

## बाहरी कड़ियाँ
* उड़ीसा में विश्वकविद्यालयों के संबंध में और जानकारी

श्रेणी:भारत के विश्वविद्यालय
श्रेणी:उड़ीसा के विश्वविद्यालय
टोरंटो विश्वविद्यालय

**टोरोंटो विश्वविद्यालय** (अंग्रेज़ी: University of Toronto) कनाडा के टोरोंटो शहर में स्थित एक विश्वविद्यालय है।  

## इतिहास
टोरोंटो विश्वविद्यालय की स्थापना १८२७ में किङ्स कॉलेज के नाम में हुआ था।

## स्थान
टोरंटो विश्वविद्यालय का तीन कैम्पस है: मिस्सिस्साउगा, शहर का मध्यविंदु टोरंटो और स्कार्बोरो।

## छात्र
टोरोंटो विश्वविद्यालय के अंतरराष्ट्रीय छात्र १६३ देशों/स्थानों से हैं।

## प्रतिष्ठा
इसे कनाडा का सबसे अच्छा विश्वविद्यालय माना जाता है।

## भूतपूर्व छात्र
2018 तक नौ नोबेल पुरस्कार विजेताओं को टोरंटो विश्वविद्यालय से संबन्ध हैं।

## सन्दर्भ


श्रेणी:टोरोंटो
श्रेणी:ओण्टारियो
श्रेणी:विश्वविद्यालय
हेनरिक विलहेल्म वॉल्डेयर

thumb|200px|हेनरिक विलहेल्म वॉल्डेयर
**हैनरिक विल्हेल्म गॉटफ्राइड वॉन वॉल्डेयर-हार्ट्ज़** (६ अक्टूबर १८३६ - २३ जनवरी १९२१) एक जर्मन शरीर संरचना शास्त्री थे। इन्होंने तंत्रिका तंत्र के न्यूरॉन सिद्धांत का प्रतिपादन और गुणसूत्रों का नामकरण **क्रोमोज़ोम** किया था। इन्होंने मानव शरीर के दो संरचना ढांचे दिये थे, जिन्हें इन्हीं का नाम दिया गया है।

श्रेणी:जर्मन वैज्ञानिक
डुगावा नदी

**डुगावा नदी** (लातवियाई: *Daugava*, रूसी: *Западная Двина*, बेलारूसी: *Заходняя Дзвіна*), यूरोप की एक नदी है। यह नदी वाल्दाई पहाड़ियों में आरम्भ होकर, रूस, बेलारूस और लातविया से बहती हुई रीगा की खाड़ी, जो बाल्टिक सागर का एक भाग है, में गिरती है। इस नदी की कुल लम्बाई १,०२० किमी है। यह एक नहर के द्वारा बेरीज़िना और नाईपर नदियों से जुड़ी हुई है। डुगावा नदी लातविया और बेलारूस के मध्य अंतर्राष्ट्रीय सीमांकन का काम करती है। 

डुगावा नदी पर तीन पनबिजली बांध हैं - रीगास एचईएस जो रीगा से थोड़ा ऊपर को या नदी उदग्म से ३५ किमी पर है, कीगम्स एचपीपी जो नदीमुख से ७० किमी पर है और तीसरा प्लाविनास एचपीपी जो नदीमुख से १०७ किमी पर स्थित है। एक चौथा बांध, डौगावपिल्स एचईएस की योजना बनाई गई है लेकिन इसे बहुत आलोचना का सामना करना पड़ा है। बेलारूस वर्तमान में डुगावा नदी के बेलारूसी भाग में कई पनबिजली बांधों के निर्माण की योजना बना रहा है।

## डुगावा नदी तट पर नगर, कस्बे और अवस्थापन
;रूस
एन्द्रीएपोल, ज़ापादन्या विना और वेलिझ।

;बेलारूस
रूबा, वित्सेब्स्क, बेशानकोविची, पोलात्स्क, नावापोलात्स्क और ज़िस्ना।

;लातविया
क्रास्लावा, डौगावपिल्स, लीवानि, जीकाब्पिल्स, प्लाविनास, ऐज़्क्रौक्ले, जौन्जेल्गावा, लिएल्वार्दे, कीगम्स, ओर्जी, इक्स्किले, सालास्पिल्स और रीगा।

श्रेणी:नदियाँ
श्रेणी:यूरोप की नदियाँ
श्रेणी:लातविया
श्रेणी:बेलारूस
श्रेणी:लातविया की नदियाँ
श्रेणी:बेलारूस की नदियाँ
श्रेणी:रूस की नदियाँ
संयुक्त राज्य अमेरिका की संघीय सरकार

**संयुक्त राज्य अमेरिका की संघीय सरकार** (*United States Federal Government*) संयुक्त राज्य अमेरिका की सरकार को कहते हैं, उत्तर अमेरिका महाद्वीप का एक संघीय गणतंत्र; ५० राज्य, एक संघीय जिल्हे के अंतर्गत एक संघीय नगर(कोलंबिया जिल्हे में वाशिंगटन का नगर, जहाँ पूर्ण संघीय सरकार बसी हुई हैं), पाँच । यह भारत की केन्द्र सरकार के समान है, जिसके हाथ में देश की सत्ता की बागडोर होती है।

श्रेणी:संयुक्त राज्य अमेरिका
वीर (फ़िल्म)

**वीर** २०१०की एक इतिहास निर्धारित काल्पनिक फिल्म है। जिसके डायरेक्टर अनिल शर्मा हैं। इसके मुख्य नायक नायिका सलमान खान, मिथुन चक्रवर्ती, सोहेल ख़ान, जैकी श्रॉफ और ज़रीन खान हैं। इस फिल्म के लेखक स्वयं सलमान खान ही हैं। तथा इसके हेतु सेट १८२५ के ब्रिटिश शासन के दौरान राजस्थान में हुए पिंडारी हमलों का बनाया गया। यह फिल्म २२ जनवरी २०१० को रिलीज हुई।

## पटकथा
वीर प्रताप सिंह बड़े ही प्रतापी पिंडारी योद्धा पृथ्वी सिंह का बेटा था, जो देश को आज़ादी दिलाने हेतु युद्धों से बड़ा प्रचलित था। उसने अपने पिता के शासन को कायम रखने हेतु माधवगढ़ नामक राज्य के शासन का भार उठाया जहाँ का राजा ज्ञानेंद्र सिंह अंग्रेजों से मिला था। वीर को उसके भाई पुण्य सिंह से पूरी सहायता प्राप्त थी। वीर की प्रारंभिक शिक्षा तो राजस्थान के पिंडारी कबीले में ही हुई उसके बाद वह उच्च शिक्षा हेतु विदेश गया जहाँ एक रास्ते पर उसकी भेंट राजकुमारी यशोधरा से हुई। पहली नजर में ही दोनो को प्रेम हो गया। पढ़ाई के बाद वह जब गाँव आया तब पता चला कि यशोधरा ज्ञानेंद्र की बेटी तथा माधवगढ़ की राजकुमारी है। वह अपने पिता से राजा को मारने के बात को मानकर भेस बदलकर राजा का शुभचिंतक बन जाता है। राजकुमारी के स्वयंवर में राजकुमारी अनजाने में वीर को वीर कहकर संबोधित करती है जिससे सब को पता चल जाता है कि वह पिंडारी है। वह भरे स्वयंवर में राजकुमारी यशोधरा से विवाह कर लेता है। इन दोनों के कुछ समय एकांत वास के बाद पिंडारी माधवगढ़ के किले पर धावा बोलते हैं। वीर का कहना था कि अंग्रेजों ने मुझसे कहा है कि वे चले जाएंगे अतः बात आसानी से सुलझ जाती है तो फिर खून खराबे की आवश्यकता ही क्या। पर उसके पिता ने पहले ही राजा को मारने की कसम खाई थी। अतः रणभूमि में पिता पुत्र में युद्ध हुआ। इस बीच राजा ज्ञानेंद्र सिंह ने पिंडारियों पर तोपों से हमला करना चाहा परंतु पिंडारी सेना पहुंच के बाहर थी अतः उसने एक गोली चलाई जो सीधे वीर के सीने पर लगी। जब भगदड़ मचा तब राजा ने तोप चलाना चाहा परंतु उसके राजपूत साथी सत्य का साथ देने लगे और गोली लगने के बाद भी वीर सेना के साथ किले में घुस गया तथा कुछ समय में ही संपूर्ण अंग्रेजी सेना को समाप्त कर राजा को भी मार दिया। अंत में अपने मृत्यु से पूर्व उसने किले में पिंडारी झंडा लहराया और फिर "फिर आउंगा" कहकर अपनी पत्नी यशोधरा, पिता तथा भाई के सामने दम तोड़ दिया। उस समय यशोधरा एकांत वास के फलस्वरूप गर्भवती थी।

कुछ समय बाद उसने अपनी पत्नी के पेट से जन्म लिया। उसने कहा दद्दा (वह अपने पिता को दद्दा बोलता था) कहा था ना कि आउंगा। उसके बातों आदि से सब समझ गए कि वह वीर ही है। इस प्रकार सलमान खान की स्वप्न कथा का फिल्मीकरण हुआ।

## कास्ट
* सलमान खान (वीर प्रताप सिंह) 
* ज़रीन खान (राजकुमारी यशोधरा) 
* मिथुन चक्रवर्ती (पृथ्वी सिंह) 
* सोहेल ख़ान (पुण्य सिंह) 
* जैकी श्रॉफ (राजा ज्ञानेंद्र कुमार सिंह)
* लीसा लस़ारस (एंजेला फ्रसर) 
* टिम जेम्स लॉरेंस (गवर्नर जनरल जेम्स फ्रसर) 
* बिआन्सा वॉन वॉरनबर्ग 
* खुर्रम तेज्रार 
* गीता सोटो
* नीना गुप्ता (वीर की माँ) 
* आर्यन वैद
* भारत डभोलकर
* बन्नी आनंद
* शहबाज़ खान (नौनिहाल) 
* पुरु राजकुमार (राजकुमार गजेंद्र सिंह, राजा का बेटा) 
* मिरित्ज़ा रॉडमिलोविक
* सुल्ली
* चेरिस्सा ग्लिडेन (गवर्नेस) 
* रॉय ब्रान्सगीस्ट (राइनो) 
* क्ले मोह्र

## सन्दर्भ

## बाहरी कड़ियाँ
* 

श्रेणी:2010 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
जयपुर पांव

**जयपुर पांव** रबर से बना कृत्रिम पैर है जो ऐसे व्यक्तियों के लिये उपयुक्त है जिनका पैर कहीं घुटने के नीचे से क्षतिग्रस्त या कटा हुआ हो। 
डॉ प्रमोद करण सेठी के मार्गदर्शन में श्री रामचन्दर शर्मा द्वारा सन् १९६९ में इसका विकास किया गया था। 

## सन्दर्भ

## इन्हें भी देखें
*भगवान महावीर विकलांग सहायता समिति

## बाहरी कड़ियाँ

* लेबनान तक जा पहुँचा 'जयपुर फ़ुट'
* ''Time Magazine'' article on PK Sethi and Jaipur Foot
* The 1981 Ramon Magsaysay Award for Community Leadership: Biography of Pramod Karan Sethi 
* New York Times: P. K. Sethi, Inventor of the Low-Tech Limb, Is Dead at 80 
* News item about Dr. Sethi's death
* Amputee World 

श्रेणी:स्वास्थ्य
श्रेणी:जयपुर
आनंदपुर, केन्दुझर

**आनंदपुर** (Anandapur) भारत के ओड़िशा राज्य के केन्दुझर ज़िले में स्थित एक नगर है।

## विवरण
आनंदपुर ओडिशा के केन्दुझर जिला का एक सब्डिविजन भी है | यह शहर बैतरणी नदी के किनारे अवस्थित है। केन्दुझर शहर से ८० कि·मि· दूरी पर अवस्थित इस शहर में झाडेश्वर महादेव एबं अपने पुराने जगन्नाथ मन्दिर के लिये प्रसिद्ध है। आनंदपुर से ४ कि·मि· दूरी पर शइलंग ग्राम कि पहाडी और उस पर स्थित बायाबाबा मठ एक जानामाना दर्शनीय स्थान है।

## इन्हें भी देखें
* केन्दुझर ज़िला

## सन्दर्भ

श्रेणी:केन्दुझर ज़िला
श्रेणी:ओड़िशा के शहर
श्रेणी:केन्दुझर ज़िले के नगर
शइलंग

**शइलंग** ओडिशा के केन्दुझर जिला के अन्तर्गत आनंदपुर सब्डिविजन के घसिपुरा ब्लॅक का एक गांव है। आनन्दपुर से ४ किमि दूरी पर अबस्थित ये गांव अपने मांकडाकेन्दा पहाडी पर अबस्थित बायाबाबा मठ के लिये प्रसिद्ध है।

श्रेणी:केन्दुझर ज़िले के गाँव
प्रमोद करण सेठी

**डॉक्टर प्रमोद करण सेठी** (28 नवम्बर 1927 - 06 जनवरी 2008) दुनियाभर में मशहूर 'जयपुर पांव' के जनक थे। श्री रामचन्द्र शर्मा के साथ मिलकर उन्होने सन् १९६९ में 'जयपुर पांव' नामक सस्ता एवं लचीला कृत्रिम पैर का विकास किया। वे हड्डी रोग विशेषज्ञ और मैगसायसाय व पद्मश्री पुरस्कारों से सम्मानित थे।

## परिचय
काशी हिंदू विश्वविद्यालय (बीएचयू) में भौतिकी के प्रोफेसर डॉ॰ एन. के. सेठी के यहां 23 नवम्बर 1927 को जन्मे डॉक्टर प्रमोद करण सेठी ने आगरा विश्वविद्यालय से सात विषयों में सर्वोच्च अंकों के साथ एमबीबीएस की परीक्षा और 1952 में मास्टर ऑफ सर्जरी (एमएस) की उपाधि हासिल की। डॉ॰ सेठी ने 1954 में इंग्लैंड के एडिनबरा से एफआरसीएस की डिग्री ली।

डॉक्टर प्रमोद करण सेठी ने एक सर्जन के रूप में 1954 में सवाई मानसिंह अस्पताल में अपनी सेवा शुरू की और नवस्थापित अस्थि विभाग में खुद को एक विशेषज्ञ के रूप में स्थापित किया।

यहां कार्यरत रामचंद के सहयोग से डॉक्टर सेठी ने 1969 में 'जयपुर फुट' को विकसित कर उसे विश्व पटल पर स्थान दिलाया। उनकी इस खोज ने किसी न किसी वजह से अपना पांव गंवाने वाले लाखों-करोड़ों लोगों को अपने पांवों पर चलने के काबिल बनाया। जयपुर के नाम पर रखे गए 'जयपुर फुट' का पूरी दुनिया में इतने लोगों ने इस्तेमाल किया कि डॉक्टर सेठी को इसके लिए गिनेस बुक ऑफ वर्ल्ड रेकॉर्ड्स में स्थान दिया गया। मशहूर एक्ट्रेस सुधा चंद्रन को भी जयपुर फुट से नई जिंदगी मिली थी।

## बाहरी कड़ियाँ
* अब 'जयपुर हाथ' भी बनेगा
* लेबनान तक जा पहुँचा 'जयपुर फ़ुट'
* ''Time Magazine'' article on PK Sethi and Jaipur Foot
* The 1981 Ramon Magsaysay Award for Community Leadership: Biography of Pramod Karan Sethi 
* New York Times: P. K. Sethi, Inventor of the Low-Tech Limb, Is Dead at 80 
* News item about Dr. Sethi's death

श्रेणी:आविष्कारक
श्रेणी:समाजसेवी
श्रेणी:डॉक्टर
श्रेणी:मैगसेसे पुरस्कार विजेता
जियूसीप्पी मेर्साली

**जियूसीप्पी मेर्साली** (२१ मई, १८५० - १९ मार्च १९१४) एक इतालवी ज्वालामुखी शास्त्री एवं भूकंपवेत्ता थे। इनका जन्म मिलान में २१ मार्च १८५० को हुआ था। ये बाद में रोमन कैथोलिक पादरी बनाये गए और जल्दी ही मिलान में एक सम्मेलन में प्राकृतिक विज्ञान के प्रोफेसर बने। 

इन्होंने मेर्सोली तीव्रता मापक पैमाने का विकास किया था।

श्रेणी:इटली के वैज्ञानिक
श्रेणी:भूकम्प
श्रेणी:भूवैज्ञानिक
श्रेणी:भूकम्प विज्ञान
राष्ट्रीय रासायनिकी प्रयोगशाला

**राष्ट्रीय रासायनिकी प्रयोगशाला ** पुणे स्थित भारत की सरकारी प्रयोगशाला है। एन.सी.एल नाम से प्रचलित इस प्रयोगशाला की स्थापना 6 अप्रैल 1947 में हुई थी। 3 जनवरी 1950 को पं जवाहरलाल नेहरु ने इसे राष्ट्र को समर्पित किया था। यहां के प्रथम निदेशक डॉ॰जे.डब्ल्यु.मैक्बेन (1950-52) थे। ये प्रयोगशाला वैज्ञानिक एवं औद्योगिक अनुसंधान परिषद के अधीन आती है। यहां पी.एचडी के लगभग 300 लोग कार्यरत हैं।

## सन्दर्भ

## बाहरी कड़ियाँ
* आधिकारिक जालस्थल 

श्रेणी:भारत में विज्ञान एवं प्रौद्योगिकी
श्रेणी:वैज्ञानिक एवं औद्योगिक अनुसंधान परिषद
श्रेणी:पुणे
श्रेणी:पुणे में स्थित संगठन
शांति स्वरूप भटनागर विज्ञान एवं प्रौद्योगिकी पुरस्कार

**शांति स्वरूप भटनागर विज्ञान एवं प्रौद्योगिकी पुरस्कार** वार्षिक रूप से वैज्ञानिक एवं औद्योगिक अनुसंधान परिषद (सी.एस.आई.आर) द्वारा उल्लेखनीय एवं असाधारण अनुसंधान, अपलाइड या मूलभूत श्रेणी के जीववैज्ञानिक, रासायनिक, पार्थिव, पर्यावरणीय, सागरीय एवं ग्रहीय, अभियांत्रिक, गणितीय, चिकित्सा एवं भौतिक विज्ञान के क्षेत्रों में दिये जाते हैं। इस पुरस्कार का उद्देश्य विज्ञाण एवं प्रौद्योगिकी के क्षेत्र में उल्लेखनीय एवं असाधारण भारतीय प्रतिभाके धनियों को उजागर करना है। यह पुरस्कार सी एस आई आर के प्रथम एवं संस्थापक निदेशक सर शांति स्वरूप भटनागर के सम्माण में दिया जाता है।

## नामांकन
इस सम्मान के लिये प्रत्याशियों के नाम सीएसआईआर की प्रशासी बॉडी के सदस्य, राष्ट्रीय महत्त्व के विश्वविद्यालयों या संस्थानों के अध्यक्षों, विभिन्न संकायों के डीन या पूर्व भटनागर पुरस्कार धारकों द्वारा नामांकित किये जा सकते हैं।

## चयनिक क्षेत्र
* जीव विज्ञान
* पृथ्वी, पर्यावरण, सागर एवं ग्रह विज्ञान
* भौतिकी
* चिकित्सा
* रासायनिकी
* अभियांत्रिकी
* गणित

## विजेते
* 

## सन्दर्भ

## सन्दर्भ

## बाहरी कड़ियाँ
* शांति स्वरूप भटनागर पुरस्कार २००६ के विजेता
* शांति स्वरूप भटनागर पुरस्कार २००७ के विजेता
* शांति स्वरूप भटनागर पुरस्कार २००८ के विजेता
* शांति स्वरूप भटनागर विज्ञान एवं प्रौद्योगिकी पुरस्कार, आधिकारिक जालस्थल पर धारकों की सूची

श्रेणी:भारतीय सम्मान
श्रेणी:विज्ञान एवं प्रौद्योगिकी पुरस्कार
श्रेणी:शांति स्वरूप भटनागर पुरस्कार विजेता
श्रेणी:वैज्ञानिक एवं औद्योगिक अनुसंधान परिषद
श्रेणी:भारतीय पुरस्कार
फ़्रेड्रिक जी डोन्नान

**फ्रेड्रिक जॉर्ज डोन्नन** FRS (६ सितंबर १८७० - १६ दिसम्बर १९५६) एक आयरिश भौतिक- रासायनज्ञ थे।

श्रेणी:आयरलैंड के लोग
श्रेणी:वैज्ञानिक
यूनिवर्सिटी कॉलेज, लन्दन

**University College London** (**UCL**) is a constituent college of the University of London, based primarily in Bloomsbury, London.

## सन्दर्भ
शाहपुर, पंजाब

**शाहपुर** (, ) पाकिस्तान के पंजाब प्रांत के सरगोधा ज़िले में स्थित एक शहर और शाहपुर तहसील की राजधानी है। यह झेलम नदी पर स्थित है।

## सन्दर्भ
धार लोक सभा निर्वाचन क्षेत्र

**धार लोक सभा निर्वाचन क्षेत्र** भारत के मध्य प्रदेश राज्य का एक लोक सभा निर्वाचन क्षेत्र है।

श्रेणी:मध्य प्रदेश के लोकसभा निर्वाचन क्षेत्र
स्वर्ण होड़

**स्वर्ण होड़** या **स्वर्ण दौड़** उस समय को कहते है जब किसी स्थान पर सोने की खोज के बाद उस स्थान पर बड़ी संख्या में लोग और कर्मी पहुँचने लगते हैं। १९वीं सदी के दौरान ऑस्ट्रेलिया, ब्राज़ील, कनाडा, दक्षिण अफ़्रीका और संयुक्त राज्य अमेरिका में इस प्रकार की स्वर्ण होड़ लगी थी, जबकि अन्य स्थानों पर कुछ छोटी स्वर्ण होड़ हुई थी।
thumb|200x200px|बहुत से स्वर्ण होड़ बाले नगर रातों-रात बढ़ते हैं और तेज़ी से फैलते हैं और अंततः छोड़ दिए जाते हैं।
स्वर्ण होड़ के साथ आमतौर पर "सभी के लिए मुक्त" आय की गतिशीलता जैसी भावना जुड़ी होती है, जिसमें कोई भी व्यक्ति प्रचुर रूप से क्षणभर में धनी हो सकता है। एतिहासिक रूप से स्वर्ण होड़ का वही अर्थ है जो इस पद (पारिभाषिक शब्द) का है लेकिन आज के समय में यह पद किसी भी उस पूँजीवादी गतिविधि को दर्शाने के लिए होता है जिसमें प्रतिभागी किसी प्रत्यक्ष स्पष्ट रूप से लाभप्रद बाज़ार के लिए होड़ करते हैं।

स्वर्ण होड़ो ने नए क्षेत्रों में बाहर से आए लोगों के अवस्थापन में बहुत सहायक भूमिका निभाई और उत्तर अमेरिकी और ऑस्ट्रेलियाई संस्कृतियों को बहुत सीमा तक परिभाषित किया। ऐसे समय में, जब की मुद्रा सोने पर आधारित थी, रोमन साम्राज्य में नए-नए खननित सोने ने स्वर्ण खादानों से कहीं अधिक दूर तक आर्थिक सहायता प्रदान की।

सामुदायिक और लघु खनन (*कैस्म*) के अनुसार वर्तमान में विश्वभर में लगभग १.३ करोड़ से ३ करोड़ तक लघु खननकर्ता हैं। लगभग १० करोड़ लोग परोक्ष या अपरोक्ष रूप से लघु खनन पर आश्रित हैं। कांगो लोकतान्त्रिक गणराज्य में ८ से १५ लाख तक दस्तकार खननक हैं, सिएरा लियोन में ३.५ से ६.५ लाख और घाना में १.५ से २.५ लाख तक दस्तकार खननक हैं। इसके अतिरिक्त शेष अफ़्रीका में भी दसियों लाख खननक हैं।

## सन्दर्भ


## बाहरी कड़ियाँ
* ऑस्ट्रेलिया की स्वर्ण होड़ 
* कैलिफोर्निया स्वर्ण होड़ 

श्रेणी:सोना
श्रेणी:स्वर्ण होड़
क्रिस्ताडेल्फियन

**क्रिस्ताडेल्फियन** (अंग्रेजी में Christadelphians; मसीह में भाइयों और बहनों) - एक प्रोटेस्टेंट चर्च है।
thumb|200px|Christadelphian Hall, Bath, England

पूरी दुनिया में आजकल साठ हज़ार से अधिक क्रिस्ताडेल्फियन चर्च के वयस्क सदस्य हैं। आत्मा के अमरत्व, ईसा के ईश्वरत्व तथा त्रित्व के सिद्धांत का अस्वीकरण। 
## सन्दर्भ

## बाहरी कड़ियाँ
वेबसाइट Christadelphians India (अंग्रेजी में)

श्रेणी:ईसाई धर्म
श्रेणी:गिरजाघर
जन्तुदंश

## गोजरदंश
गोजर काटता है। इसके पैरों के प्रथम जोड़े विषदंत का कार्य करते हैं। यह दंशस्थान पर चिपक जाते हैं। इन्हें हटाना कठिन होता है। इसके विष का प्रभाव समस्त शरीर पर पड़ता है। दंश्स्थान पर वेदना और शोथ होता है। चक्कर आने लगता है। वमन तथा सिर दर्द होने लगता है। वृश्चिकदंश की तरह इसका भी उपचार होता है।

## मकड़ी का दंश
प्राय: सभी मकड़ियों में विषग्रंथि होती है। इसके काटने पर दंशस्थान पर लाल उभार दिखाई पड़ता है, मांसपेशियों में सकोच होता है, जिससे पेट में ऐंठन, नाड़ीगति में तीव्रता अथवा चमड़े पर छाले निकल आते हैं। नाड़ीमूल के आक्रांत होने पर नाड़ीमंडल में दर्द उत्पन्न होता है। प्राथमिक उपचार के रूप में पोटासियम परमैंगनेट का तनु विलयन दंशस्थान पर लगाते हैं। इसका उपचार वृश्चिक दंश के अनुसार ही किया जाता है।

## कुत्ते का दंश
पागल कुत्ते के काटने से जलसंत्रास (Hydrophobia) नामक दुस्साध्य घातक रोग हो जाता है, जिससे रोगी को जल पीने, जल देखने तथा उसके नाममात्र से भय होता है और विचित्र प्रकार के आक्षेप एवं श्वासावरोध के लक्षण उत्पन्न होते हैं। कुत्ते के काटे हुए स्थान को पहले साबुन के पानी से, फिर हाइड्रोजन परॉक्साइड, या प्रबल पोटासियम परमैंगनेट के विलयन से धोते हैं। कार्बोलिक अम्ल से घाव को जलाकर ऐंटिरैबिक (antirabic) की 14 सुई देनी चाहिए। पागल बंदर, गीदड़ या बिल्ली के काटने पर भी पागल कुत्ते के काटने जैसा उपचार किया जाता है।

## सर्पदंश


Image:Stechende Biene 12a.jpg|चित्र-१
Image:Bienenstich 20a.jpg|चित्र-२
Image:Bienenstich 25a.jpg|चित्र-३
Image:Bienenstich 37a.jpg|चित्र-३
Image:Bee-sting-piqure-abeille-scale-2.jpg|चित्र-४


## बाहरी कड़ियाँ
* Venomous Arthropods chapter in United States Environmental Protection Agency and University of Florida/Institute of Food and Agricultural Sciences National Public Health Pesticide Applicator Training Manual

श्रेणी:चिकित्सीय आपातकाल